དེ་ནས་བཟུང་ཁོང་གིས་ཡིག་སྒྱུར་གྱི་ལས་ལ་གཞོལ།ཁོང་གི་ཡིག་སྒྱུར་ལ་གཞན་དང་མི་འདྲ་བའི་ཁྱད་ཆོས་ཤིག་ཡོད་པ་ནི་སྔོན་གྱི་ལོ་ཙཱ་བའི་སྲོལ་བཞིན་གཞུང་གང་བསྒྱུར་ནའང་ཐོག་མར་བླ་བྲང་བཀྲ་ཤིས་འཁྱིལ་གྱི་དགེ་བའི་བཤེས་གཉེན་རྗེ་དགེ་འདུན་རྒྱ་མཚོ་སོགས་ཀྱི་མདུན་དུ་དཔེ་ཁྲིད་སོང་ནས་བྱང་ཆུབ་པར་བྱས་རྗེས་བསྒྱུར་ཅིང་།ལྷག་པར་ཚིག་གི་གཅོད་མཚམས་དང་དོན་གྱི་གོ་བའི་ཐད་དོགས་པ་བྱུང་དུས་དཔལ་ལྡན་བཀྲ་ཤིས་འཁྱིལ་གྱི་དགེ་བའི་བཤེས་གཉེན་ཆེན་པོ་དག་ལ་དངོས་སུ་འདྲི་གཏུགས་ཀྱི་དོགས་གཅོད་བྱས་པས་ཁོང་གི་འགྱུར་ཡིག་དག་ལ་གཞན་དང་མི་འདྲ་བའི་ཁྱད་ཆོས་མངོན་པར་གསལ།